ລັດຖະສະພາ ສະຫະລັດ ບັນລຸການຕົກລົງ ກ່ຽວກັບ ການຕັດພາສີເງິນເດືອນແລ້ວ (ເບິ່ງວີດີໂອ)
ນອກ​ນີ້​ແລ້ວຄະນະ​ກໍາມະການ ຍັງ​​ເຫັນ​ພ້ອມນຳ​ກັນ​ ທີ່​ຈະ​ຕັດໄລຍະ​​ເວລາ​​ໃນ​ການ​ກິ​ນ​ເງິນຫວ່າງງານ​ ຈາກ 99 ອາທິດ ລົງ​ມາ ​ເປັນ 73 ອາທິດ.
ພວກສະມາຊິກລັດຖະສະພາສະຫະລັດໄດ້ບັນລຸການຕົກລົງກັນ ທີ່ຍັງບໍ່ທັນເປັນທາງການ ເພື່ອຕໍ່ອາຍຸການຕັດພາສີເງິນເດືອນ ແລະເງິນຫວ່າງງານໄປຈົນເຖິງທ້າຍປີ 2012 ຄະນະກໍາມະການເຈລະຈາຂອງທັງສອງພັກ ຈາກສະພາຕໍ່າ ແລະສະພາສູງ ໄດ້ບັນລຸການ ຕົກລົງກັນເມື່ອວັນອັງຄານວານນີ້ທີ່ຈະຮັກສາລະດັບການຕັດພາສີເງິນເດືອນ ປະມານ 20 ໂດລາຕໍ່ອາທິດຂອງຄົນງານອາເມຣິກັນຈໍານວນ 160 ລ້ານຄົນ ການຕັດພາສີເງິນເດືອນ ດັ່ງກ່າວຊຶ່ງຈະໝົດອາ ຍຸລົງ ໃນທ້າຍເດືອນກຸມພານີ້ ຈະເພີ່ມໃສ່ການຂາດດຸນງົບປະມານ ຂອງ ລັດຖະບານກາງຂຶ້ນອີກປະມານ 100 ພັນລ້ານໂດລາ ນອກນີ້ແລ້ວຄະນະກໍາມະການ ຍັງເຫັນພ້ອມນຳກັນ ທີ່ຈະຕັດໄລຍະເວລາໃນການກິນເງິນ ຫວ່າງງານ ຈາກ 99 ອາທິດ ລົງມາ ເປັນ 73 ອາທິດ ຄາດວ່າພວກເຈລະຈາກັນໃນເລື່ອງນີ້ ຈະສະລຸບຂໍ້ຕົກລົງແບບຜ່ອນສັ້ນຜ່ອນຍາວກັນໃນ ວັນພຸດມື້ນີ້ ແລະຍື່ນສະເໜີໃຫ້ສະພາຕໍ່າສະຫະລັດທີ່ ຄວບຄຸມໂດຍພັກຣີພັບບລິກັນ ສໍາ ລັບລົງຄະແນນສຽງທີ່ອາດເປັນໄປໄດ້ ກ່ອນຈະໝົດອາທິດນີ້ ໃນຕອນເຊົ້າຂອງວັນອັງຄານວານນີ້ ທ່ານບາຣັກ ໂອບາມາ ປະທານາທິບໍດີສະຫະລັດໄດ້ ຮຽກຮ້ອງໃຫ້ສະພາຄອງແກຣສຈົ່ງບັນລຸຂໍ້ຕົກລົງກັນກ່ຽວກັບການຕໍ່ອາຍຸການຕັດພາສີ ເງິນເດືອນ ແລະເງິນຫວ່າງງານນັ້ນ ປະທາ ນາທິບໍດີ ໂອບາມາ ເວົ້າອີກວ່າ ສິ່ງສຸດທ້າຍ ຂອງການປັບປຸງເສດຖະກິດສະຫະລັດທີ່ຕ້ອງການນັ້ນກໍຄືໃຫ້ວໍຊິງຕັນຍຶດໝັ້ນຢູ່ໃນແນວ ທາງຂອງການ ຟື້ື້ນຕົວຄືນມາຂອງອາເມຣິກາ